LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL PRODUKCIJOS STANDARTINE VERTE IŠREIKŠTO ŽEMĖS ŪKIO VALDOS EKONOMINIO DYDŽIO APSKAIČIAVIMO TVARKOS APRAŠO

PATVIRTINIMO

2014 m. birželio 23 d. Nr. 3D-382

Vilnius

Siekdamas tinkamai administruoti Lietuvos kaimo plėtros 2014–2020 m. programos priemones,

t v i r t i n u Produkcijos standartine verte išreikšto žemės ūkio valdos ekonominio dydžio apskaičiavimo tvarkos aprašą (pridedama).

Žemės ūkio ministras	Vigilijus Jukna

PATVIRTINTA

Lietuvos Respublikos žemės ūkio ministro

2014 m. birželio 23 d. įsakymu Nr. 3D-382

PRODUKCIJOS STANDARTINE VERTE IŠREIKŠTO ŽEMĖS ŪKIO VALDOS EKONOMINIO DYDŽIO APSKAIČIAVIMO TVARKOS APRAŠAS

I. BENDROSIOS NUOSTATOS

1. Produkcijos standartine verte išreikšto žemės ūkio valdos ekonominio dydžio apskaičiavimo tvarkos aprašas (toliau – Aprašas) nustato žemės ūkio valdos (toliau – valda) ekonominio dydžio apskaičiavimo, vadovaujantis 2008 m. gruodžio 8 d. Komisijos reglamentu (EB) Nr. 1242/2008, kuriuo nustatoma Bendrijos žemės ūkio valdų tipologija (OL 2008 L 335, p. 3), su paskutiniais pakeitimais, padarytais 2009 m. rugsėjo 21 d. Komisijos reglamentu (EB) Nr. 867/2009 (OL 2009 L 248, p.17), tvarką.

2. Šis aprašas taikomas įgyvendinant Lietuvos kaimo plėtros 2014–2020 metų programą.

3. Siekiant įgyvendinti Lietuvos kaimo plėtros 2014–2020 m. programos priemones, produkcijos standartine verte išreikštas žemės ūkio valdos ekonominis dydis apskaičiuojamas:

3.1. už praėjusių metų laikotarpį, prasidedantį sausio 1 d. ir pasibaigiantį gruodžio 31 d. (rodiklio reikšmė skelbiama einamųjų metų sausio 30 d.);

3.2. už laikotarpį, prasidedantį praėjusių metų liepos 1 d. ir pasibaigiantį einamųjų metų birželio 30 d. (rodiklio reikšmė skelbiama einamųjų metų rugpjūčio 31 d.).

4. Šiame Apraše vartojamos sąvokos:

4.1. paslaugos žemės ūkiui – Vyriausybės ar jos įgaliotos institucijos patvirtintame sąraše išvardytos su žemės ūkiu susijusios paslaugos;

4.2. produkcijos rūšies vienetas – 1 ha deklaruotų žemės ūkio naudmenų, 100 m2 grybų plotas, 1 gyvūnas, 100 naminių paukščių, 1 bičių avilys, 1 ha įveistų akvakultūros tvenkinių, 1 m3 uždarųjų akvakultūros sistemų talpyklų;

4.3. produkcijos standartine verte išreikštas žemės ūkio valdos ekonominis dydis (toliau – VED) – piniginiais vienetais išreikštas rodiklis, kuriuo apibūdinamas žemės ūkio valdos dydis ir kuris yra lygus valdos visos produkcijos standartinės vertės ir valdos pajamų, gautų už paslaugas žemės ūkiui, sumai;

4.4. produkcijos standartinė vertė (toliau – SPV) – vidutinė produkcijos rūšies vieneto vertė, apskaičiuojama remiantis iš eilės einančių penkerių metų vidutiniais augalų ar grybų derlingumo, gyvūnų produktyvumo bei jų supirkimo kainų duomenimis;

4.5. žemės ūkio valdos visos produkcijos standartinė vertė – visų žemės ūkio valdos produkcijos standartinių verčių, padaugintų iš deklaruotų augalų ar grybų plotų, vidutinio metinio gyvūnų skaičiaus, įveistų akvakultūros tvenkinių plotų ar uždarųjų akvakultūros sistemų talpyklų tūrių, suma.

5. Kitos šiame Apraše vartojamos sąvokos apibrėžtos Lietuvos Respublikos žemės ūkio, maisto ūkio ir kaimo plėtros įstatyme ir kituose Europos Sąjungos ir Lietuvos Respublikos teisės aktuose.

II. VED APSKAIČIAVIMAS

6. VED apskaičiuojamas pagal formulę:

VED =

kur

i = 1... n, valdos produkcijos (augalų, grybų, gyvūnų) rūšys;

Pi – i-osios produkcijos rūšies vienetų skaičius;

SPVi – i-osios produkcijos rūšies vieneto standartinė vertė;

K – valdos metinės pajamos, gautos iš paslaugų žemės ūkiui teikimo.

7. Gyvūnų vidutinis metinis skaičius skaičiuojamas pagal Ūkinių gyvūnų registro kiekvieno mėnesio paskutinės dienos duomenis.

8. Galvijų iki 1 metų SPV skaičiuojama tik tam jų skaičiui, kuris viršija karvių skaičių.

9. Paršelių SPV skaičiuojama, jei valdoje nelaikomos paršavedės.

10. Avių ir (ar) ožkų SPV skaičiuojama, jei nėra ėriavedžių ir (ar) ožkų vedeklių.

11. Duomenys apie produkcijos rūšies vienetus turi imami iš:

11.1. VĮ Žemės ūkio informacijos ir kaimo verslo centro (toliau – ŽŪIKVC) valdomų registrų ir informacinių sistemų;

11.2. Nacionalinės mokėjimo agentūros prie Žemės ūkio ministerijos (toliau – NMA) Lietuvos kaimo plėtros 2014–2020 m. programos paramos už plotus priemonių administravimo informacinės sistemos duomenų bazės;

11.3. ŽŪIKVC pagal Žuvininkystės statistinių duomenų teikimo taisyklių, patvirtintų Lietuvos Respublikos žemės ūkio ministro 2010 m. rugpjūčio 4 d. įsakymu Nr. 3D-707, nustatyta tvarka renkamas žuvininkystės verslo įmonių statistines ataskaitas.

12. Duomenys apie pajamas iš paslaugų žemės ūkiui teikimo turi būti imami iš Pažymos apie žemės ūkio veiklos subjekto pajamas per praėjusius kalendorinius metus, kurios forma pateikta Žemės ūkio veiklos subjektų pajamų dalies, gaunamos iš žemės ūkio veiklos, įvertinimo metodikos, patvirtintos Lietuvos Respublikos žemės ūkio ministro 2003 m. vasario 26 d. įsakymu Nr. 3D-66, priede, parengtos vadovaujantis šios metodikos nuostatomis. Paslaugas žemės ūkiui teikiantys žemės ūkio subjektai ŽŪIKVC šią pažymą turi pateikti nuo einamųjų metų sausio 1 d. iki birželio 1 d.

13. Naujai įsteigtų kooperatinių bendrovių (kooperatyvų), teikiančių paslaugas žemės ūkiui, duomenys apie pajamas iš paslaugų žemės ūkiui teikimo gaunami iš šio Aprašo 12 punkte nurodytos Pažymos, kurioje nurodomos numatomos pirmųjų kalendorinių veiklos metų pajamos.

14. Naujai įsteigtų kooperatinių bendrovių (kooperatyvų), kurios teikia paslaugas žemės ūkiui ir yra įregistravusios valdą einamaisiais metais, apskaičiuojamas preliminarus VED. Jis nurodomas ŽŪIKVC naujai įsteigtoms kooperatinėms bendrovėms (kooperatyvams) išduodamoje pažymoje.

15. Skaičiuojant VED už laikotarpį, nurodytą šio Aprašo 3.2 papunktyje, naudojami einamųjų metų pasėlių deklaravimo duomenys. Skaičiuojant valdos, kuri teikia paslaugas žemės ūkiui, VED už šį laikotarpį, taip pat naudojami duomenys apie pajamas iš paslaugų žemės ūkiui teikimo, gaunami iš Aprašo 12 punkte nurodytos pažymos.

16. Skaičiuojant VED naudojami valdos valdytojo ir valdos partnerių duomenys (valdos valdytojo šeimos narių duomenys neįtraukiami).

17. Produkcijos rūšių SPV pateikiama šio Aprašo 1 priede.

18. Duomenys, reikalingi produkcijos rūšių SPV nustatyti, atnaujinami ir apskaičiuojami per kiekvieną Lietuvos statistikos departamento vykdomą žemės ūkio struktūros tyrimą ir žemės ūkio naudmenų surašymą.

III. UŽ VED APSKAIČIAVIMĄ ATSAKINGOS INSTITUCIJOS

19. Už produkcijos rūšių SPV apskaičiavimą ir šio tvarkos Aprašo 1 priede nurodytų produkcijos rūšių suderinimą su aktualiu pasėlių klasifikatoriumi bei ūkinių gyvūnų klasifikatoriumi yra atsakingas Lietuvos agrarinės ekonomikos institutas.

20. Už VED dydžio apskaičiavimą yra atsakingas ŽŪIKVC. VED skaičiavimo pavyzdys pateikiamas šio Aprašo 2 priede.

21. ŽŪIKVC, šio Aprašo nustatyta tvarka apskaičiavęs VED, pagal poreikį teikia informaciją valstybės institucijoms bei valdos valdytojui apie jo valdos VED.

IV. BAIGIAMOSIOS NUOSTATOS

22. Valdos valdytojas, nesutinkantis su apskaičiuotu VED, turi teisę kreiptis į ŽŪIKVC su prašymu jį patikslinti, nurodydamas duomenis, kurie, jo nuomone, nebuvo įvertinti, ir (ar) pranešti apie VED skaičiavimo neatitiktis. ŽŪIKVC turi įvertinti valdos valdytojo pateiktus duomenis ir (ar) argumentus ir, jei valdos valdytojo prašymas yra pagrįstas, patikslinti VED dydį, pranešant raštu apie tai valdos valdytojui. Jei ŽŪIKVC nusprendžia, kad valdos valdytojo prašymas nėra pagrįstas,

jis atsisako tikslinti VED ir apie tai raštu praneša valdos valdytojui. Valdos valdytojas, nesutinkantis su ŽŪIKVC sprendimu, turi teisę jį skųsti Lietuvos Respublikos administracinių bylų teisenos įstatymo nustatyta tvarka.

23. Už duomenų, kurie naudojami skaičiuojant VED, teisingumą ir išsamumą atsako duomenų teikėjas.

___________________

Produkcijos standartine verte

išreikšto žemės ūkio valdos ekonominio dydžio

apskaičiavimo tvarkos aprašo

1 priedas

Produkcijos standartinė vertė
Produkcijos rūšies vieneto pavadinimas	Matavimo vienetas	Vertė, Lt
Kviečiai	ha	2352
Rugiai	ha	1151
Miežiai	ha	1545
Avižos	ha	832
Kukurūzai grūdams	ha	3512
Kiti grūdiniai augalai	ha	1240
Ankštiniai javai	ha	1066
Bulvės	ha	8232
Cukriniai runkeliai	ha	6042
Pašariniai šakniavaisiai	ha	2026
Pūdymai	ha	0
Rapsai	ha	2523
Sėmeniniai linai	ha	1730
Kiti aliejiniai augalai	ha	2523
Linai	ha	977
Vaistiniai, prieskoniniai, kvapieji augalai	ha	703
Kiti pramoniniai augalai	ha	703
Daržovės, braškės, gėlės	ha	22636
Uždaro grunto daržovės, gėlės	ha	166240
Vienmetės ir daugiametės žolės	ha	280
Kukurūzai žaliajam pašarui	ha	1465
Kiti pašariniai augalai	ha	893
Sėklos ir sodinukai	ha	1461
Kiti augalai	ha	900
Kultūrinės pievos ir ganyklos (daugiau kaip 5 metų)	ha	240
Natūralios pievos ir ganyklos	ha	30
Vaisiai ir uogos	ha	2740
Medelynai	ha	15550
Kiti daugiamečiai augalai	ha	100
Grybai	100	60548
Arkliai	vnt.	700
Žirgai	vnt.	1752
Galvijai <1 m.	vnt.	870
Buliai 1–<2 m.	vnt.	1006
Telyčios 1–<2 m.	vnt.	558
Buliai >=2 m.	vnt.	692
Telyčios >=2 m.	vnt.	628
Melžiamos karvės (pieninių veislių)	vnt.	5105
Kitos karvės	vnt.	874
Ėriavedės	vnt.	183
Kitos avys	vnt.	168
Ožkos vedeklės	vnt.	554
Kitos ožkos	vnt.	170
Paršeliai	vnt.	216
Paršavedės	vnt.	2194
Kitos kiaulės	vnt.	602
Mėsiniai viščiukai	100 vnt.	2375
Vištos dedeklės (kitos vištos)	100 vnt.	5117
Kiti paukščiai (žąsys, antys, kalakutai, putpelės, stručiai, kurapkos, fazanai, balandžiai, povai ir kiti)	100 vnt.	6484
Triušių patelės	vnt.	457
Bičių šeimos	vnt.	190
Elniai, briedžiai	vnt.	1972
Danieliai	vnt.	682
Šinšilai	vnt.	122
Audinės, nutrijos ir kiti kailiniai žvėreliai	vnt.	68
Stumbrai, bizonai	vnt.	3011
Muflonai	vnt.	736
Lapės	vnt.	168
Sraigės	ha	10000
Sraigės (auginamos uždarose patalpose)	vnt.	0,1803
Akvakultūros tvenkinių žuvys	ha	2924
Uždarosiose akvakultūros sistemose veisiamos ir (ar) auginamos žuvys	4360

_____________________

Produkcijos standartine verte

išreikšto žemės ūkio valdos ekonominio dydžio

apskaičiavimo tvarkos aprašo

2 priedas

PRODUKCIJOS STANDARTINE VERTE IŠREIKŠTO ŽEMĖS ŪKIO VALDOS EKONOMINIO DYDŽIO APSKAIČIAVIMO PAVYZDYS

Eil. Nr.	Produkcijos rūšies vieneto pavadinimas	Mato vnt.	Skaičius	Produkcijos rūšies vieneto standartinė vertė, Lt	Iš viso, Lt (4 sk. x 5 sk.)
1	2	3	4	5	6
1.	Kviečiai	ha	5	2352	11 760
2.	Miežiai	ha	5	1545	7 725
3.	Ankštiniai javai	ha	3	1066	3 198
4.	Daugiametės žolės	ha	10	280	2 800
5.	Karvės	vnt.	12	5105	61 260
6.	Galvijai, <1 m.	vnt.	5	870	x
7.	Telyčios 1-<2 m.	vnt.	4	558	2 232
8.	Mėsiniai viščiukai	100 vnt.	0,2	2375	475
9.	Paršavedės	vnt.	2	2194	4 388
10.	Paršeliai	vnt.	5	216	x
11.	Ėriavedės	vnt.	5	183	915
12.	Kitos avys	vnt.	9	168	x
13.	Valdos visos produkcijos standartinė vertė iš viso	x x x 94 753
Kita veikla	Metinės pajamos, Lt
14.	Paslaugos žemės ūkiui	2 000
15.	Produkcijos standartine verte išreikštas žemės ūkio valdos ekonominis dydis (13 eil. +14 eil. )	96 753

_______________________